Daniel Francois Malherbe was 'n Afrikaanse digter en romanskrywer. Op 28 Mei 1881 in die Paarl gebore. Seun van die stigter van Die Genootskap van Regte Afrikaners. Na sy studies op Stellenbosch en in Duitsland het hy onderwys gegee op op Carnarvon, Kaapland, en in 1909 is hy in Bloemfontein aangestel as professor in Moderne Tale. In 1912 word hy die eerste professor in Afrikaans. As een van die grootste kampvegters van Afrikaans het hy woordelyste, spreekwoorde en baie ander stof versamel en was redakteur van die Tydskrif Vir Wetenskap en Kuns. Hy skryf ook dramas en historiese romans. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.